CELEX: 62007CJ0530
Language: da
Date: 2009-05-07
Title: Domstolens Dom (Femte Afdeling) af 7. maj  2009. # Kommissionen for De Europæiske Fællesskaber mod Den Portugisiske Republik. # Traktatbrud - direktiv 91/271/EØF - forurening og skadevirkninger - rensning af byspildevand - artikel 3 og 4. # Sag C-530/07.

Domstolens dom (Femte Afdeling) af 7. maj 2009 – Kommissionen mod Portugal
      (Sag C-530/07)
      »Traktatbrud – direktiv 91/271/EØF – forurening og skadevirkninger – rensning af byspildevand – artikel 3 og 4«
      1.                     Traktatbrudssøgsmål – Domstolens prøvelse af søgsmålsgrundlaget – relevante forhold – forholdene ved udløbet af den i den
            begrundede udtalelse fastsatte frist (art. 226 EF) (jf. præmis 25 og 54)
      2.                     Traktatbrudssøgsmål – Kommissionens søgsmålsret – skønsmæssig udøvelse (art. 226 EF) (jf. præmis 29)
      3.                     Traktatbrudssøgsmål – bevis for traktatbruddet – Kommissionens bevisbyrde – fremlæggelse af forhold, der godtgør traktatbruddet
            (art. 226 EF) (jf. præmis 32)
      4.                     Miljø – rensning af byspildevand – direktiv 91/271 – medlemsstaternes gennemførelse – forpligtelse til at nå et bestemt resultat
            – manglende opfyldelse af denne forpligtelse – undladelse – begrundet i interne forhold – ikke tilladt (art. 226 EF; Rådets
            direktiv 91/271, art. 3 og 4) (jf. præmis 55)
      Angående
      
         
               Traktatbrud – manglende vedtagelse inden for den fastsatte frist af de nødvendige bestemmelser for at efterkomme artikel 3
                  og 4 i Rådets direktiv 91/271/EØF af 21. maj 1991 om rensning af byspildevand (EFT L 135, s. 40).
               
            Konklusion
      
         
                  1)
               
               
                  
               
               
                  	Den Portugisiske Republik har tilsidesat sine forpligtelser i henhold til artikel 3 og 4 i Rådets direktiv 91/271/EØF af 21.
                     maj 1991 om rensning af byspildevand, idet den ikke i henhold til direktivets artikel 3 har forsynet byområderne Bacia do
                     Rio Uima (Fiães S. Jorge), Costa de Aveiro, Covilhã, Espinho/Feira, Ponta Delgada, Póvoa de Varzim/Vila do Conde samt Santa
                     Cita med kloaknet til opsamling af byspildevand, og idet den ikke i henhold til direktivets artikel 4 har underkastet byspildevand
                     fra byområderne Alverca, Bacia do Rio Uima (Fiães S. Jorge), Carvoeiro, Costa de Aveiro, Costa Oeste, Covilhã, Lissabon, Matosinhos,
                     Milfontes, Nazaré/Famalicão, Ponta Delgada, Póvoa de Varzim/Vila do Conde, Santa Cita, Vila Franca de Xira og Vila Real de
                     Santo Antonió sekundær rensning eller en tilsvarende rensning.
                  
               
            
         
                  2)
               
               
                  
               
               
                  	I øvrigt frifindes Den Portugisiske Republik.
               
            
         
                  3)
               
               
                  
               
               
                  	Den Portugisiske Republik betaler sagens omkostninger.